香港猶太墳場

香港猶太墳場係香港跑馬地一座墳場，係猶太人喺香港主要嘅墳場，喺山光道13號，由香港猶太教莉亞堂慈善基金負責管理。

史
香港猶太墳場喺1855年開始用。1858年開始，香港政府用每年四先令兩便士租金將墳場笪地租畀本地猶太社區，專門安葬喺香港死嘅猶太人，租期999年。1900年，猶太社區申請租多啲地擴建墳場，到1904年得猶太裔嘅時任香港總督彌敦爵士批准咗，擴建部份租期75年，1979年再續租，租期一樣75年。猶太墳場間教堂仔座落喺擴建部份。

19世紀尾，有大概60人葬喺猶太墳場，去到而家就約莫有300人。

安葬名人
嘉道理家族
庇理羅士
歐德禮，璇宮戲院創辦人，香港大會堂落成嘅幕後功臣之一

香港墳場
跑馬地